Diari Oficial de la Generalitat Valenciana


Sumari del DOGV 5302, del 13-07-2006 (2006/7994)

CORRECCIÓ d'errades de l'Ordre de 14 de juny de 2006, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el subsistema de formació professional contínua.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5302

Data del DOGV
:   13-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7994


Data del document
:   04-07-2006

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * economia social
    * ajuda pública
    * ajuda a l'ocupació
    * cooperativa
    * professió independent
    * suport econòmic
    * organització patronal
    * formació en el lloc de treball
    * formació professional
    * sindicat
    * associació professional

CORRECCIÓ d'errades de l'Ordre de 14 de juny de 2006, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el subsistema de formació professional contínua. [2006/M7994]  
Amb data 28 de juny de 2006 (DOGV núm. 5.290) va ser publicada en el Diari Oficial de la Generalitat l'Ordre de 14 de juny de 2006, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el subsistema de formació professional contínua  
Advertida una errada en la publicació de l'article 2 de l'ordre esmentada, consistent a l'absència de les lletres d'ordre corresponents als diversos apartats de l'article, tot seguit es transcriu de nou:  
Article 2. Tipologia, duració i termini d'execució dels contractes programa.  
1. En funció dels objectius a cobrir i de l'àmbit o naturalesa de la formació, s'estableixen els següents tipus de contractes programa, tots dirigits a la formació de treballadors de la Comunitat Valenciana:  
a) Contractes programa per a l'execució de plans de formació intersectorials, en competències transversals i horitzontals a diversos sectors de l'activitat econòmica.   
b) Contractes programa per a l'execució de plans de formació emparats en la negociació col·lectiva d'àmbit sectorial estatal, dirigits a la formació de treballadors dels sectors productius que s'especifiquen en l'annex I a la present ordre, a fi de desenvolupar accions formatives d'interés general per al sector corresponent i satisfer necessitats específiques de formació d'aquest.  
c) Contractes programa per a l'execució de plans de formació que incorporen treballadors i socis treballadors i de treball de dues o més cooperatives, societats laborals i altres empreses i entitats de l'economia social que, sense pertànyer a un mateix sector productiu, atenguen demandes formatives derivades de la naturalesa jurídica d'aquelles o de necessitats de caràcter transversal.   
d) Contractes programa per a l'execució de plans de formació dirigits a treballadors autònoms, a fi de millorar-ne la capacitació en les competències relacionades amb l'activitat que exercisquen, bé de caràcter sectorial o bé transversal o horitzontal.  
València, 4 de juliol de 2006.